The Greenstone Librarian Interface - Help Pages

| 6.4.1: นิยามตัวกรอง |

คุณสามารถใช้ตัวกรองจัดกลุ่มเอกสารทั้งหมดในดัชนีซึ่งค่าของเมทาดาทาตรงตามแบบแผนที่ได้กำหนดเข้าด้วยกันลงในคอลเลกชันย่อยได้

เมื่อต้องการสร้างตัวกรอง ให้คลิกแท็บ "นิยามตัวกรอง" และใส่ชื่อสำหรับตัวกรองใหม่ลงในเขตข้อมูล "ชื่อตัวกรองคอลเลกชันย่อย" ถัดไปให้เลือกคุณลักษณะของเอกสารที่ต้องการทำให้ตรงกัน ซึ่งสามารถเป็นได้ทั้งองค์ประกอบเมทาดาทาหรือชื่อของแฟ้มในคำถาม จากนั้นป้อนนิพจน์ปกติที่จะใช้ระหว่างการดำเนินการตรวจสอบความตรงกัน คุณสามารถสลับไปมาระหว่าง "รวม" เอกสารที่ตรงกับตัวกรอง หรือ "ไม่รวม" เอกสารก็ได้ นอกจากนี้คุณสามารถระบุสถานะนิพจน์ปกติ PERL มาตรฐานใดๆ ก็ได้เพื่อใช้เมื่อดำเนินการตรวจสอบความตรงกัน (เช่น "i" สำหรับการตรวจสอบความตรงกันแบบไม่แยกแยะตัวพิมพ์ใหญ่-เล็ก) และสุดท้าย ให้คลิก "เพิ่มตัวกรอง" เพื่อเพิ่มตัวกรองไปยังรายการ "ตัวกรองคอลเลกชันย่อยที่กำหนด"

เมื่อต้องการเอาตัวกรองออก ให้เลือกตัวกรองจากรายการ และคลิก "เอาตัวกรองออก"

เมื่อต้องการปรับเปลี่ยนตัวกรอง ให้เลือกตัวกรองจากรายการ จากนั้นเปลี่ยนค่าใดก็ได้ที่ปรากฎในตัวควบคุมการแก้ไข และคลิก "แทนที่ตัวกรอง" เพื่อยืนยันการเปลี่ยนแปลงค่า

การนิยามตัวกรองจะไม่เป็นการสร้างคอลเลกชันย่อย คอลเลกชันย่อยจะถูกระบุไว้ใน "กำหนดพาร์ติชัน " ขึ้นอยู่กับตัวกรองที่คุณเพิ่งนิยามไป